L’Ajuntament de Burjassot ha aprovat la seua Carta de Serveis del 2019
2025-07-24

Amb entrada en vigor el passat 1 de març, l’Ajuntament de Burjassot ha aprovat la seua Carta de Serveis, el document que conté els compromisos que el Consistori estableix amb les veïnes i els veïns i que té com a principal objectiu la millora en la prestació dels serveis municipals i en l’atenció a la ciutadania. La Carta estarà en vigor fins al 28 de febrer de 2020.

Per a millorar el document i conéixer de primera mà les necessitats dels ciutadans i les ciutadanes en el seu tracte amb l’administració, l’Ajuntament, en el procés de revisió de la Carta de Serveis, posava en marxa una enquesta en la qual van participar les persones empadronades i que estan vivint en el municipi.

L’objectiu d’aquesta enquesta era que ajudaren i col·laboraren de manera directa amb el Consistori per a recaptar les seues necessitats i suggeriments de millora, i poder afegir-les a la Carta de Serveis de 2019.